ഓണ്ലൈന് ബോധവല്ക്കരണ കഥാപ്രസംഗവുമായ് കൃഷ്ണകുമാര് ചെറുവത്തൂര്: കൊവിഡ് മഹാമാരിക്കെതിരെയുള്ള ഓണ്ലൈന് ബോധവല്ക്കരണ കഥാപ്രസംഗം നവ മാധ്യമങ്ങളില് വൈറലാകുന്നു. കൃഷ്ണകുമാര് പള്ളിയത്ത് അവതരിപ്പിച്ച നെഗറ്റീവ് എന്ന കഥാപ്രസംഗമാണ് ശ്രദ്ധ നേടുന്നത്. ജീവന്റെ നിലനില്പ്പിന് നിസ്വാര്ഥ സേവനമനുഷ്ഠിക്കുന്ന സുമനസ്സുകള്ക്കാണ് കഥ സമര്പ്പിക്കുന്നത്. മഹാമാരിയോട് മല്ലിട്ട് കൃത്യനിര്വഹണത്തില് ആത്മസമര്പ്പണം നടത്തുന്ന ആരോഗ്യ പ്രവര്ത്തകരെ നന്ദിയോടെ സ്മരിക്കുകയും ചെയ്യുന്നു.വ്യക്തിഗത ജീവിത പ്രതിസന്ധിക്കിടയിലും രോഗനിര്ണയം നടത്തുന്ന ലാബില് ശ്രവങ്ങളും, രക്തസാമ്ബിളുകളും പരിശോധിച്ച് പി.പി.ഇ കിറ്റിനുള്ളിലെ ഒരു നഴ്സിന്റെ ജീവിതയാത്രയുടെ കഥയിലൂടെയാണ് കഥാപ്രസംഗം മുന്നോട്ടു പോകുന്നത്. ലളിതമായ അവതരണശൈലി കൊണ്ട് തന്നെ ഏറെ ആകര്ഷണീയമാണിത്. ആരിലും രോഗമില്ലാത്തൊരവസ്ഥ ഉണ്ടാകട്ടെ എന്ന സന്ദേശത്തോടെയാണ് കഥ അവസാനിപ്പിക്കുന്നത്.മുമ്ബും സാമൂഹ്യ പ്രതിബന്ധതയുള്ള പ്രവര്ത്തനങ്ങള് നടത്തിയിട്ടുണ്ട്. വിദ്യാര്ഥികളെ ബോധവല്ക്കരിക്കുന്നതിനുള്ള കാവ്യാമൃതം പരിപാടി എന്നിവ ഒരുക്കിയിരുന്നു. സ്കൂള് പഠനകാലം മുതല് തന്നെ കവിത, കഥ, കഥാപ്രസംഗം, നാടക അഭിനയം എന്നിവയില് വിരവധി അംഗീകാരങ്ങള് നേടിയിട്ടുണ്ട്. കുമ്ബള ആരിക്കാടി ഗവ. ബേസിക്ക് എല്.പി. സ്ക്കൂളിലെ അധ്യാപകനാണ്. പടന്ന മാഷ് ടീം വാര്ഡ് നോഡല് ഓഫീസറാണ്. എ.വി. ശശിധരന്, വിജയന് ഈയ്യക്കാട്, കൃഷ്ണന് കണ്ടങ്ങാളി, ഒ.പി. ചന്ദ്രന് എന്നിവരാണ് അണിയറ പ്രവര്ത്തകര്.